HRVACE: ODRŽAN REDOVITI RADNI SASTANAK U SKLOPU PROJEKTA ZAŽELI

Danas, 10.02.2025. u prostorijama društvenog centra održan je redoviti mjesečni radni sastanak svi zaposlenih osoba u okviru projekta ˝Zaželi – Ja to mogu, ja to želim IV˝. U sklopu projekta zaposleno je 16 žena te voditelj i administrator.

Na sastanku se razgovaralo o tekućim aktivnostima a nakon toga je uslijedila podjela paketa kućanskih i osnovnih higijenskih potrepština za mjesec veljaču. Zaposlene žene svojim radom i aktivnostima pružaju potporu i podršku za najmanje 96 korisnika, odnosno osoba starijih od 65 godina s područja Općine Hrvace i Grada Sinja.

Projekt ukupne vrijednosti 720.000,00 eura financira se iz Europskog socijalnog fonda plus u okviru Programa Učinkoviti ljudski potencijali 2021.-2027.

Vrijeme provedbe projekta je od 13.ožujka 2024. do 13.ožujka 2027.godine.

